### Bestyrelsesmøde i AB Sønderhus,

### mandag, den 18. november 2013 hos Anders Madsen, nr.9 – 4 th.

**Deltagere: Anders, nr. 9-4th., Britta, nr.5-4., Maja nr.9-3, samt suppleanter: Bo 5 5. tv. og Charlotte 3 4. tv**

**Referent: Britta**

**Referat:**

1. **Godkendelse af dagsorden.**

Dagsordenen blev godkendt.

1. **Godkendelse af referat fra sidste møde – og underskrift.**

Referatet fra sidste møde blev godkendt og underskrevet.

1. **Nyt fra Altanudvalget.**

Der er p.t. kommet to tilbud fra udbydere. Udvalget afventer det tredje tilbud. Tilbuddene fremlægges for andelshaverne og derefter søges der om tilladelse/godkendelse hos myndighederne.

1. **Opgradering af rum i kælder. Vi har en byggetilladelse. Næste skridt – beskrivelse og tilbud på projektet?**

Der er kommet en byggetilladelsen for kælderrummet. Bo sender tegningen til de øvreige medlemmer af bestyrelsen. Bestyrelsen diskuterede forskellige løsninger med hensyn til indretning (køleskab, komfur, ovn, em-hætte, bænk , osv.), anvendelse af rummet og administrering (husregler). Maja og Britta har meldt sig som tovholdere for at sikre at rummet ikke misligholdes. Bestyrelsen har indkaldt til et møde vedr. kælderrummet den 10.december, hvor yderligere detaljer diskuteres.

1. **Til info: Boxer opsiger aftale med AB Sønderhus, og diverse antenne foreninger – næppe det store tab!?**
2. **Gården – Britta fortæller.**

-Britta, gårddamen og Henrik Bo Bach fra Bach Gruppen København A/S gennemgik de skader, som Bach´s byggeprojekt havde forvoldt på fællesgården. Der blev i den forbindelse udarbejdet en liste, der blev gennemgået på mødet. Britta afventer svar fra Henrik vedr. tidsfrister på genetableringen af skaderne.

Bestyrelsen ønsker at vide mere fra Bach mht. byggetilladelsen/godkendelsen af trapperne for lejlighederne i stueetagen, der har direkte adgang til gården. Britta kontakter Henrik Bo Bach. Bach´s ejendommen bedes oprette et storskraldsrum, så det ikke flyder rundt i vores fælles gårdanlæg. Der skal ligeledes findes en løsning med tørrestativet, hvor Bach Gruppen har placeret en trappe.

-Kommunen har opstilt tre beholdere til nye affaldstyper og der er efterhånden ikke plads til affaldscontainerne i gården. Bo kom med en spændende løsning, hvor vi udvider træhegnet omkring containerne. Britta kontakter Kommunen vedr. regler med hensyn til de nye beholdere (inde/ude?) og informerer de andre boligforeninger.

-Der skal nedsættes et udvalg, der ser nærmere på en løsning med hensyn til fremadrettet håndtering af skraldet i gården, der slutteligt skal godkendes af gårdlaugets medlemmer og forhåbentligt kan etableres til foråret/sommeren 2014.

1. **Snerydning og reminder til ”katastrofe-beredskabet”**

Snerydningslisten for 2013/2014:

Mandag: Britta (5, 4)

Tirsdag: Bo (5,5)

Onsdag: Rasmus (9,3)

Torsdag Charlotte (3 4. tv.)

Fredag: Lone ( 3 3. tv.)

Lørdag: Anders (9,4.th.)

Søndag: Per (7, 4. tv.)

1. Bo sørger for at ”katastrofe-beredskabet” bliver informeret og er ”up to date”.
2. **Julefrokost 2013 – hvor, hvornår og hvad.**

Der afholdes julefrokost den 24.01.2013.

Aftenen starter med en byvandring gennem Vesterbro fra kl. 16.00-17.30.

Alle mødes hos formanden, kl 18.30 og der bestilles til kl. 20.00.

Britta sender invitation ud.

**9.      Eventuelt.**

Referatet godkendt den:

Anders Madsen Maja Krarup Bo Almlev

formand næstformand 2.suppleant

Charlotte Stigaard Vinge Britta Detlefsen

1.suppleant sekretær